句
作者：後主煜
朝代：唐

paragraphs: 迢迢牽牛星，杳在河之陽。
粲粲黃姑女，耿耿遙相望。
鸎狂應有恨，蝶舞已無多。
揖讓月在手，動搖風滿懷。
病態如衰弱，厭厭向五年。
衰顏一病難牽復，曉殿君臨頗自羞。
冷笑秦皇經遠略，靜憐姬滿苦時巡。
鬢從今日添新白，菊是去年依舊黃。
萬古到頭歸一死，醉鄉葬地有高原。
人生不滿百，剛作千年畫。
日暎仙雲薄，秋高天碧深。
烏照始潛輝，龍燭便爭秉。
凝珠滿露枝，遊颺日已西。
肅穆寒初至，九重開扇鵠。
四牖炳燈魚，羽觴無算酌。
傾盌更爲壽，深卮遞酬賓。